Staðan í rússneskum stjórnmálum er óljós eftir að ríkisstjórn landsins sagði af sér . Talið er að ákvörðun Dmitry Medvedev , forsætisráðherra Rússlands , sé tilkomin vegna fyrirhugaðra breytinga Pútíns á stjórnarskrá landsins . Medvedev tilkynnti ákvörðun sína í dag . Fréttablaðið / AFP Miðvikudagur 15. janúar 2020 Auglýsing Dmitry Medvedev , forsætisráðherra Rússlands , skilaði inn stjórnarumboði sínu í dag og ríkisstjórn Rússlands hefur sagt af sér . Þetta kemur fram á vef breska blaðsins Independent . Samkvæmt frétt Independent er talið að Medvedev hafi ákveðið að segja af sér í ljósi fyrirhugaðra breytinga Vladimir Putins á stjórnarskrá Rússlands . Talið er að Pútín vilji með breytingunum gera sér kleyft að sitja lengur á valdastól , en samkvæmt núverandi stjórnarskrá þarf hann að láta af völdum árið 2024 . Putin þakkaði Medvedev fyrir samstarfið en bætti við að það hefði ekki alltaf gengið vel . Staðan í rússneskum stjórnmálum er verulega óljós eftir fréttirnar en Medvedev hafði verið talinn líklegur arftaki Putins , þegar sá síðarnefndi neyddist til að láta af völdum árið 2024 . Medvedev var forseti Rússlands frá 2008 til 2012 . Í frétt Independent segir að talið sé að Putin muni skipa Medvedev í öryggisráð sitt .